Jatketaanpa nyt sitten näistä luovista ihmeistä.
Otetaan ihan ensimmäisenä tähän raamatunlause.
Kol. 2:2,3 sanoo: -
"että heidän sydämensä, yhteenliittyneinä rakkaudessa, -
saisivat kehotusta omistamaan täyden ymmärryksen koko rikkauden -
ja pääsisivät tuntemaan Jumalan salaisuuden, Kristuksen, -
jossa kaikki viisauden ja tiedon aarteet ovat kätkettyinä."
Haluan lukea tähän vielä Jeremian 6. luvusta -
jakeen 16, joka sanoo: -
"Näin on Herra sanonut: 'Astukaa teille ja katsokaa -
ja kysykää muinaisia polkuja, kysykää, mikä on hyvä tie, -
ja vaeltakaa sitä, niin te löydätte levon sieluillenne'.
Mutta he vastasivat: 'Emme vaella'."
Raamattu siis ihan selkeästi sanoo, -
että meillä on mahdollisuus löytää tie, -
joka on iankaikkinen muinainen tie.
Herra johtaa meidät sinne, jos vaan kysymme Häneltä tätä neuvoa -
ja kysymme iankaikkisesta tiestä Häneltä.
Se on se sama tie, jota patriarkat vaelsivat.
Tie, joka on jo luomisesta lähtien jokaiselle meille tarkoitettu.
Se kadotettiin syntiinlankeemisessa, -
ja siinä Adam liikkui ennen lankeemustaan.
Se oli nimenomaan tämä yliluonnollinen tie.
Adam käyskenteli paratiisissa ja keskusteli Jumalan kanssa.
Uskon, että heidän käyttämänsä kieli oli heprea.
Siinä kielessä on jotain, joka pistää kaiken liikkeelle.
Tämä on se tie. Sen pitäisi olla luonnollinen jokaiselle uskovalle.
Uskovien eteen on näet avattu se tie.
Se on tänä päivänä olemassa. Jeesus aukaisi sen meille.
Se ei silti tarkoita, että kerran pelastettu, aina pelastettu.
Se tarkoittaa, että emme elä enää uskoontulon jälkeen kuin siat.
Jeesushan sanoo: "Seuratkaa minua."
Hän sanoo: "Tehkää niitä samoja tekoja."
Hän antoi suorastaan siitä käskyn.
No niin, jos Jeremia tai vaikka Paavali ilmestyisivät -
nykyiseen seurakuntaan, niin uskon, -
että he saisivat sydämessään shokin.
Niin kauas me olemme poikenneet kaikesta siitä, -
mikä oli silloin luonnollista. Yliluonnollinen oli luonnollisempaa -
kuin se normaali elämä. En tarkoita sitä, -
että uskova ei voisi vaeltaa ihan normaalissa talonpoikaisjärjessä, -
mutta en tarkoita sitäkään, että heitämme yliluonnollisen pois.
Yliluonnollinen maailma on näet koko ajan tässä ympärillä.
Jos Herra avaisi silmänne nytkin näkemään yliluonnollisen maailman, -
niin te hämmästyisitte. Se on enkeleitä täynnä.
Asunnossanne on teillä suojelusenkeli -
ja mahdollisesti monia, monia muitakin enkeleitä.
Ihan hiljakkoin sain lukea tällaisesta kirjasta, -
joka on ilmestynyt muistaakseni 2-3 viikkoa sitten.
Sen on kirjoittanut entinen Amerikan...
...FBI-poliisijärjestössä toimiva henkilö.
Jokainen meistä muistaa New Yorkin kaksoistornien hävittämisen.
Se on historian tapahtuma, jota kukaan tuskin voi unohtaa.
Siinä kone törmäsi näihin torneihin, ja ne hajosivat täysin.
Kolmas kone törmäsi Pentagoniin, ja sielläkin tuli ruumiita.
Tämä oli maailmanlaajuinen uutinen. Siitä oikeastaan lähti -
kokonaan uusi aikakausi liikkeelle.
Oli myös kone, joka ei koskaan saavuttanut päämääräänsä.
Siinä koneessa oli 43 tai 46 matkustajaa.
Sen koneen avulla oli myös tarkoitus tehdä suuri tuho, -
mutta siellä oli uskovia, jotka päättivät, -
että he eivät halua osallistua tähän tuhoon.
Uskon, että Suomessakin on nähty tämä elokuva, -
joka meillä kulki nimellä Roll over eli Vieritään yli.
En tiedä sen nimeä Suomessa, mutta se kertoi miehistä, -
jotka päättivät hyökätä tätä terroria ja terroristia vastaan.
Tämä kuitenkin epäonnistui, ja kone putosi maahan, -
mutta se ei koskaan tehnyt sitä suurta tuhoa, mikä oli tarkoitus.
Tämä valtiollisen poliisin agentti oli ensimmäisenä paikalla, -
jossa onnettomuus oli tapahtunut.
Hän näki jo kaukaa, että onnetto- muuspaikkaa ympäröivät männyt.
Ne paloivat kuin soihdut. Onnetto- muuspaikan pystyi näkemään kaukaa.
Tämä ei kuitenkaan ollut se ihme.
Kun hän tuli paikalle, niin hän ihmetteli, -
mikä oli tuo valkoinen mahtava hohde paikan ympärillä.
Hän pysäytti auton ja tuli autosta pois.
Huom! Nyt oli kysymys ei-uskovasta henkilöstä.
Ihan tavallisesta rikostutkijasta.
Kun hän katsoi näkymää, meni lähemmäs tätä paikkaa, -
niin hän näki kokonaisen leegion enkeleitä, -
jotka olivat ympäröineet koneen ja putoamispaikan.
Sieltä lähti häntä kohti enkeli, joka sanoi olevansa Gabriel.
Tämä muutti koko rikostutkijan elämän.
Tänä päivänä hän on uskossa.
Sinne tuli sitten muitakin rikostutkijoita, -
Amerikan valtiollinen poliisi jne,. mutta heille kaikille oli -
yksi ihme varattuna. He ihmettelivät sitä, -
että koko onnettomuuspaikalta ei löydetty yhtään ainutta luuta, -
ei mitään ihmisen jäänteitä. Kaikki oli tyystin hävinnyt.
Aivan kuin olisi tapahtunut ylöstempaus.
He sanoivat sen olevan totaalisesti mahdotonta.
Aina jää jotakin jäljelle.
Kaksoistornista ja Pentagonista jäi jotain jäljelle, -
mutta ei koskaan tästä yhdestä.
Minulle ainakin sytytti sydämessä. Vau! Mitä Jumala voi tehdä!
Kaksi vuotta hän vaikeni täysin asiasta.
Ei hän voinut pomolle sanoa, että näki leegion enkeleitä, -
ja Gabriel tuli vastaan. Hän olisi menettänyt työnsä.
Hän kertoi omaisilleen ja luotettaville henkilöille - ja tuli uskoon.
Sitten hän kertoi esimiehelleen, joka kirjoitti tästä kirjan.
Hän on hyvin jalat maassa kulkeva henkilö.
Ei ole epäilystäkään, että hän olisi satuillut tehtävän.
Uskon, että tämä löytyy nykyisin YouTubesta.
Jos joku haluaa tutkia tätä tarkemmin, -
laittaa siihen vaan jonkun koodin näistä asioista.
Löydätte sieltä filmin näistä tapahtumapaikoista.
Jumala on siis antanut meille lukuisan joukon enkeleitä.
Vaikka tapahtuu joku katastrofi tai joku asia, -
niin hän ei jätä uskovia tyhjäksi.
En spekuloi sitä, onko Hän todella temmannut nämä henkilöt sieltä -
ilman mitään jäänteitä taivaaseen vai ei.
Jokainen tutkikoon sen omalla käsityskyvyllään.
Raamattu kuitenkin sanoo, että on mahdollisuus löytää ikiaikojen tie, -
jota Raamatun henkilöt ovat kulkeneet -
ja jonka Jeesus aukaisi.
No niin, uskon nyky-yhteiskunnan olevan täynnä epäuskoa, -
vaikka meidät on nimellisesti nimitetty uskoviksi.
Kun me olemme uskovia, meidän pitäisi uskoa ilman epäilystä.
Mutta nyky-yhteiskunta, seurakunnat ja uskovat ovat täynnä epäilystä, -
kateutta, parjaamista, toistensa selkään tökkimistä.
Nuolia sataa koko ajan. Jos joku vähän menestyy, -
niin se yritetään painaa alas, ettei kaunis kukka kasvaisi.
Katkaistaan se. Ei pitäisi yhtään olla muita parempi, -
vaikka se hyödyttäisi meitä kaikkia.
Nykyisin on vain petosta ja masennusta.
En tarkoita sen koskevan kaikkia, mutta tämän kuvan suunnilleen -
seurakunnista saa. Siellä on niin paljon masentuneita, -
loppuun palaneita ja hermoromahduksen saaneita.
Tämä on kaikissa länsimaissa, oli ei-uskova tai uskova.
Näin ei saisi olla. Olen slummeissa jutellut -
pastoreiden ja nuorten kanssa -
ja kertonut, että meillä on tämmöistä loppuunpalamista.
He ihmeissään katsovat, mitä se on? Yritän selittää, -
että aivoissa niin kuin joku kärähtää.
He katsovat järkyttyneinä: "Voivatko aivot palaa? Tuleeko savua?"
Sanon: "Ei! Ei! Ette nyt ymmärrä, mutta siellä 'palaa'."
"Ei, ne eivät varmaan ole edes uskossa, jos näin on."
Heidän on mahdotonta käsittää niissä vaikeissa olosuhteissa, -
että meillä täällä lännessä, jossa on mm. Kela, -
eikä kukaan niin syvälle putoa, ettei joku käsi ylety auttamaan.
Että täällä voi palaa loppuun.
Siellä se on täysin tuntematon käsite.
No niin, mennään eteenpäin.
Meillä on erilaisia versioita Raamatusta.
Meillä on nippukaupalla seminaareja ja konferensseja, -
erilaisia vierailijoita, eri raamatunkäännöksiä -
ja kirjallisuutta. Kristillisessä kirjakaupassa on hyllyittäin -
kaikista elämän hengellisistä alueista vaikka mitä.
Meidänhän pitäisi olla jo täysi oppineita. On opetusta pilvin pimein.
Ei tarvitse edes mökistä liikkua mihinkään.
Ei edes nojatuolista. Avaa vaan satelliittikanavat -
ja sieltä tulee pitkin maailmaa. On Good Channel ja mitä kaikkea.
Ei tarvita edes uskovien yhteyttä, -
niin sieltä tulee tuutin täydeltä ympäri maailmaa kaikkea.
Hengellisiä asioita ja raamattutunteja siitä ja tästä, -
tästä muurin reunasta ja perustuksesta.
Kuitenkaan ei ole tapahtunut mitään merkittävää.
Kuitenkaan ei ole tapahtunut maailmanlaajuista herätystä.
Monet ovat siitä huolimatta pelon hengen vallassa.
Suomalaisia on muuten helppo pelotella.
Ei Australiassakaan helpolla päästä. Täällä sanotaan, -
että venäläiset ovat jo rajalla ja nyt tekevät sitä.
Pelon henki ei ole Jeesuksesta Kristuksesta.
Meidän on opeteltava siihen, kuten Raamattu sanoo, -
että mitä ikinä maailmassa tapahtuu, niin meillä on Jeesus Kristus.
Meillä on taivaalliset avaimet. Herra pitää omistaan huolta.
Monet varastoivat kellareihin nauriita ja potaatteja ja mitä lie.
Sinne ne nauriinne mätänevät. Hyvä se varasto on, -
mutta eivät ne kauan säily. Meidän pitää varastoida taivaan pankkiin.
Voisin kertoa jonkun esimerkin Filippiineiltä.
Menin erääseen slummiin Palawanin saarella Makingishdassa.
Olimme varanneet noin 150 lapselle ruokaa.
Julistan heille evankeliumia, kerron Jeesuksesta, taivaasta.
Sen jälkeen on ruokailu.
Se oli yksinkertaista spagettia tomaattikastikkeella -
ja jotain pieniä kanan siipiä jne.
Opettajani olivat tehneet ison kattilallisen tätä 150:lle.
Valitettavasti lapsia kuitenkin tuli 200-250.
He vielä kysyivät, kun heillä on sairas äiti/sisko/veli, -
niin voivatko he viedä heillekin ruokaa?
Lapset olivat rivissä ja me jaoimme sitä.
Loppupäässä olevat lapset näyttivät jo hätääntyneiltä, -
kun kattila alkoi tyhjentyä tyhjenemistään.
Sairaanhoitaja ja eräs toinen leidi Australiasta olivat mukana.
Sairaanhoitaja sanoi: "Anne, tämä on viimeinen annos. -
Kattila on kaavittu ja vielä on ainakin 150 lasta ilman ruokaa."
Nyt olivat hyvät neuvot kalliit! Ajattelin: -
"Herra, Sinä teit ruoan lisääntymisihmeen. -
Sinä voit tehdä sen nytkin. En kestä, jos nämä jäävät ilman ruokaa."
Sanoin ystävälle, että katsoisi vielä, onko kattilassa jotain.
- Ei ole mitään, kun tämä on viimeinen...
- Mene ja katso. - Täältä tulee vielä yksi lautasellinen.
- Laita se yksi. Hän antoi sen ja minä annoin eteenpäin.
- Ei ole enää. Lapset odottivat tyhjän lautasen kanssa.
- Mene ja katso, olisiko vielä. Jälleen oli yksi lautasellinen.
Ja taas yksi lautasellinen. Se vain lisääntyi.
Lautasellinen, lautasellinen, lautasellinen, lautasellinen.
Kun viimeinen lapsi oli ruokittu, sinne jäi yksi spagetin pätkä, -
jonka annoimme kulkukoiralle. Jumala teki ruoan lisääntymisihmeen -
eikä ensimmäistä kertaa. Jumala on voimallinen yliluonnollisesti -
pitämään ruoastasi huolta. Sinä et jää ilman.
Älä ole epäuskoinen. Mitkään korttisysteemit eivät sinua auta.
Jumalalla on timantit, kullat ja hopeat taivaasta.
Hän voi tipauttaa vaikka kananmunan kokoisen rubiinin käteesi.
Ei enää tarvitse ostaa yhtä reikäleipää ja 12 kananmunaa.
Osta koko Siwa. Jumalalle on kaikki mahdollista.
Hän on yliluonnollinen Jumala. Omat varastosi eivät kauan riittäisi.
No niin, meillä on niin -
teknillisesti korkea tämä homma.
Me vaan kaukosäätimestä painamme -
ja ikään kuin Jumala tulee kotiin TV:n kautta, -
mutta Raamattu puhuu myös uskovien yhteydestä.
Sinä voit alkaa kotonasi jonkin uskovien kokoontumisen.
Kutsu ystäviä. Alkakaa ylistää Jeesusta.
Muuta ei tarvita. Ylistäkää, kiittäkää kaikesta, -
mitä Hän on antanut. Jumala tulee ilmestymään keskellenne.
Olkaa sitkeitä, niin jotakin alkaa tapahtua.
Siinä, missä entiset uskon sankarit kärsivät Kristuksen kärsimykset, -
ja ottivat joka päivä ristin kantaakseen, -
niin tuntuu, ettei nykyään enää viitsitä sitä.
Eletään vaan mukavasti. Kyllä Herra myös siunaa -
ja antaa sitä mukavuutta. Silti, kun vähän varvasta kutittaa, -
niin soitetaan kaikille esirukoilijoille: Auta! Auta! Auta!
Hirveää on sattunut! Ehkä se ei ole niin hirveää.
Eihän Jumala ole luvannutkaan meille mitään helppoa tietä, -
mutta Hänen tiensä on siunattu tie.
Kun alamme elää yliluonnollisesti, -
niin se kattaa kaiken sen maallisen ja tuskan, -
millä ikinä sielunvihollinen yrittää meitä hätyytellä.
Uskon, että kun elät intiimissä suhteessa Jeesukseen Kristukseen, -
niin tässä ympärilläsi on suojamuuri.
Ei mitään pahaa voi sinulle tapahtua. Elät Jumalan läsnäolossa.
Elät Jumalan esikartanoissa. Jeesus vuodatti verensä -
antaakseen pääsyn Hänen läsnä- oloonsa. Miksi emme sitten menisi?
On hullua vain istua, pyöritellä sormiaan ja valittaa.
Mennään Hänen läsnäoloonsa!
Hänen läsnäolossaan muuten synti paljastuu.
Siksi israelilaisetkaan eivät halunneet palavalle vuorelle, -
vaan pyysivät Moosesta menemään. He tiesivät, -
että on mukavampi katsella Jumalaa kaukaa, -
kuin olla Hänen läsnäolossaan.
Mutta Jumalan läsnäolossa ei ole pelkoa. Siinä on rauha.
Se avaa tien taivaallisiin.
Se avaa kaiken taivaallisiin ihmeisiin.
Kristuksen tuntemuksessa viisaus astuu.
Kuten Salomo pyysi viisautta, viisaus astuu sinuun.
Salomo ei pyytänyt maailman rikkauksia. "Anna minulle viisautta."
Viisaus näet sisälsi ihan kaiken.
Et ole voimaton tätä maailmaa vastaan.
Joh. 1:12,13 sanoo: -
"Mutta kaikille, jotka ottivat hänet vastaan, -
hän antoi voiman tulla Jumalan lapsiksi, -
niille, jotka uskovat hänen nimeensä, -
jotka eivät ole syntyneet verestä eikä lihan tahdosta -
eikä miehen tahdosta, vaan Jumalasta."
Jeesus palautti meille sen auktoriteetin, -
jonka Adam ja Eeva menettivät, ja täyden etuoikeuden ja voiman, -
että voisimme laillisesti nimittää itseämme Jumalan lapsiksi.
Älä myy tätä oikeutta saatanalle, -
koska se on sinulle tarkoitettu auktoriteetti ja Jumalan voima.
Jeesuksessa Kristuksessa ei ole mitään pimeyttä.
Herra haluaa, että Kristus saa meissä muotoa, -
niin kuin Paavali sanoi galatalaisille (Gal. 4:19).
Voisin antaa muutamia esimerkkejä, mitä yliluonnollinen voima on -
ja miten se mm. toimii, -
koska elävät esimerkit tekevät meillekin asian paljon elävämmäksi.
Apostolisena historian aikana -
Jumala saattoi siirtää henkilön paikasta toiseen.
Hän siirsi Eliaan, Hesekielin, Elisan, Filippuksen.
Nämä ovat vain esimerkkejä.
Pietari oli vankilassa. Hänet siirrettiin sieltä pois.
Apostoliset teot eivät päättyneet siihen, kun apostolit kuolivat, -
vaan ne jatkuivat. Heillä oli yliluonnollinen tie, -
joka vapautti niin, että he kävelivät Jeesuksen rinnalla.
Pietari ja Jeesus kävelivät veden päällä.
Se on siellä Mark. 6:49 -
ja Matteus 14:25-29.
Eräs pastori kertoi ystävästään, eteläafrikkalaisesta miehestä, -
jolle Herra antoi käskyn kävellä Cape Townin kaupunkiin.
Onko tässä sitten mitään ihmettä? Mies asui toisessa kaupungissa -
hyvin pitkän matkan päässä Cape Townista.
Jumala sanoi hänelle: "Sinä kävelet Cape Towniin -
rukoilemaan tietyn henkilön puolesta."
Siis kuului kävellä eikä ottaa seuraavaa linja-autoa.
Ei liftata, vaan kävellä tipsutella.
Ei siis ensimmäisessä saatavilla olevassa kulkuneuvossa.
Asia oli sen verran ongelmallinen, että mies asui Johannesburgissa, -
joka oli satojen mailien päässä Cape Townista, -
Silti ystävämme siis alkoi kävellä -
ja noudattaa täydellisesti Herran käskyä.
No niin, hän mahdollisesti ihmetteli, -
onkohan Herralla joku yllätys. Ehkä tulee joku auto -
ja ottaa hänet kyytiin. Näin ei käynyt.
Hän vaan käveli ja käveli.
Kun hän alkoi kävellä tien sivussa, hän yllätyksekseen huomasi, -
että takana ajavat autot jäivät hänestä jälkeen -
eivätkä suinkaan ohittaneet häntä.
Kohta hän huomasi ohittavansa nämä valtatiellä ajavat autot.
Kuin salama tai Supermies hän ohitti autot. Tsum! Tsum!
Hmmm, Supermiehelle nämä kaikki asiat ovat varmaan ihan normaaleja.
Sankari sanoi tehneensä matkaa vain 15 minuuttia, -
kun hän huomasi ensimmäiset kyltit: Tervetuloa Cape Townin kaupunkiin.
Mies oli kävellyt 785 mailia -
Johannesburgista Cape Towniin Etelä-Afrikassa 15 minuutissa!
Tätä sanoisin yliluonnolliseksi pikatieksi.
Nämä yliluonnolliset tapahtumat, siirtymiset paikasta toiseen, -
tulevat siinä, kun olemme yhteydessä Jumalaan.
Henki on vapaa. Meidän henkemme myös voi siirtyä.
Keho on vain talo, missä me asumme.
Eräs pastori Ian Clayton kertoo ihan vastaavaa tapahtuneen hänelle -
noin 12-15 vuotta sitten, mutta totesi, -
että on uskaltanut mainita niistä vasta nyt, -
kun monet uskovat ovat kokeneet -
näitä samanlaisia taivasmatkoja.
Tunnen henkilökohtaisesti Jumalan miehiä ja naisia, -
joita Jumala on siirtänyt paikasta toiseen.
Mm. sellaisia, jotka tekevät työtä noilla saarilla -
eikä siellä ole aina kulkuneuvoja saatavana.
Jumalalle kaikki on mahdollista. Hän on siirtänyt heitä -
tarpeen mukaan toiseen paikkaan.
Mitä tapahtui apostolisina aikoina, siitä mikään ei ole muuttunut, -
paitsi järkemme ja logiikkamme, joka laittaa esteitä asioille.
No niin, Herra ei todellakaan siirrä sinua aina mielteittesi mukaan.
"Hilpaisenpa Kuusamossa Tiina Tutturaisella kahvilla." Ei näin.
Aina on ollut kyseessä Jeesuksen antama matkamääräys.
Aina on ollut kyseessä sielujen pelastus tai joku Herran matka, -
jossa ei ole muuta mahdollisuutta ollut.
Emme huviksemme siirtyilisi paikasta paikkaan galakseja tutkimaan -
tai käydäksemme Karpaateilla.
Kaikki on silti yliluonnollisesti meille mahdollista.
Ian Clayton kertoo olleensa Herran läsnäolossa rukoilemassa.
Hänen silmänsä avattiin näkemään tulitunneli, -
ja hän näki valkoisen kirkkauden pilven, -
joka yhtäkkiä tempaisi hänet hengenmaailmaan.
Hän ei enää katsonut taakseen nähdäkseen, -
jäikö fyysinen keho taakse, koska kulku oli niin nopeaa.
Hänet kuljetettiin Intiaan, -
jossa hän tapasi miehen autiolla alueella.
Mies puhui hänelle ja kyseli taivasten valtakunnasta.
Ian opetti hänelle kaikki nämä Raamatun salaisuudet -
ja Kristuksen tien.
Ajattele, että Herra siirsi hänet vastamaan -
yhden miehen kysymykseen Intiaan!
Ei Ian Clayton häntä tuntenut.
Sitten hän ajatteli, että jospa ottaisin matkamuiston!
Minäpä otan täältä Intiasta kasan santaa.
Kun palaan omaan huoneeseeni, niin minulla on matkamuisto.
Samassa hän kuuli Herran äänen: "Älä syyllisty sitä tekemään -
tai muuten et palaa! Sinä jäät tänne.
Tämä on viimeinen matkasi." Hän jätti sitten santakasan sinne.
Hän oli yli tunnin opettanut tätä vanhaa miestä -
Jeesuksen Kristuksen tiestä. Niin hänet siirrettiin takaisin, -
ja hän huomasi olevansa rukoilevassa asennossa.
Myöhemmin hän ajatteli, että mikähän ihmeen ajatus se oli, -
että mitähän hän olisi tehnyt sillä klöntillä santaa.
Hän vaan ajatteli ottaa sen kuin todisteeksi siitä, -
että tämmöinen on todella tapahtunut itäisessä maassa.
Hänelle tapahtui toisenkin kerran ihan samanlainen asia.
Hän sanoi, ettei tiennyt maata, mutta se oli jossain arabimaassa -
tai itäisessä maassa. Siellä oli asetaistelu menossa.
Hän näki äidin kolmen lapsensa kanssa talon sisällä.
Perhe oli kauhuissaan siitä tulituksesta.
Pastori kertoi, että yliluonnollinen ovi avautui talon seinästä.
Hän puhui naiselle ja lapsille näiden kielellä, -
jota ei ollut koskaan opiskellut ja sanoi naiselle: -
"Minä tulin auttamaan sinua. -
Jeesus käski minun tulla auttamaan sinua."
Nainen kysyi, kuka hänet lähetti. - No, Jumala. Tule nopeasti.
Nainen ymmärsi heti ja seurasi häntä.
Yliluonnollinen ovi avautui jälleen seinästä, -
ja hän auttoi perheen muurin yli.
Kun hän hyppäsi muurin yli, hän jopa raapaisi itsensä muuriin.
Kun hän tuli toiselle puolelle, -
niin hyppy toi hänet takaisin hänen omaan olohuoneeseensa.
Raapaisu ei koskenut häneen kovasti, -
mutta raapaisusta hänen rintakehässään on vielä arpi.
Eikö ole hämmästyttävää? Hän tiesi, -
että tämmöinen asia on todella tapahtunut hänelle.
Eikö tämä innosta meitä, että Jumalalle kaikki on mahdollista?
Jos ei nyt näin radikaalia, mitä tapahtuu näille Jumalan ihmisille.
Ei silti tarvitse olla julistaja, evankelista tai pastori.
Jos kulkee lähellä Herraa, kaikki on mahdollista sille, joka uskoo.
Minä en ainakaan halua jäädä mistään paitsi tai vaille.
Maailma juoksee oikein etsimässä elävän Jumalan korvikkeita.
Jos emme voi antaa maailmalle elävää Jumalaa, -
niin se saa jumalansa kaikista korvikkeista.
Kaikenlaisia jumalia syntyy koko ajan, kaikenlaisia shamaaneja -
ja uusia oppisuuntia ja uusia uskonsuuntia.
Kirkoista on tullut käyttöystävällisiä.
Ei kaikissa enää ainakaan meillä kuule normaalia evankeliumia.
Kaikki latistetaan, niin kuin Jumala olisi pikkuinen pimpukka.
Jumalasta tehdään voimaton.
Jumalasta tehdään kiiltokuva seinälle.
Jumala ei ole lepsu kiiltokuva tai historian henkilö kirjassa, -
joka joskus appoisina aikoina on toiminut, mutta ei viitsi enää -
ja on sanonut jättävänsä ihmiskunnan. Ei siitä mihinkään ole.
Juuri siksi maailma etsii korvikkeita, -
koska uskova ei pysty tarjoamaan sille -
sitä elävää, yliluonnollista, ihmeitä tekevää Jumalaa.
Jos ei Jumala saa toimia omiensa parissa, niin missä sitten?
Uskon, että elämme tämmöistä aikaa.
Jumala haluaa juuri tänä hetkenä ja tänäkin päivänä -
koskettaa uskovia parantavalla kädellä.
Emmehän me jaksa tehdä töitä Herralle, jos kaikkialta kolottaa.
Jos menet maailmalle julistamaan evankeliumia ja sanot: -
"Ai, ai, voi, voi! Hirveästi kolottaa tästä! Polvikin on runtaleina.
Haluatko ottaa Jeesuksen vastaan?" Mitä ne sanovat? Ne sanovat: -
"Mulla on kylliksi vaivoja. En enää tarvitse sinulta lisää."
Uskon, että Jumala ensin haluaa parantavasti koskettaa kristittyjä, -
omaa kansaansa, että jaksamme tehdä töitä.
Älä siis halveksi parantamisen armolahjaa.
Älä sano, että Jumala ei paranna tänä päivänä.
Hän ei ole pistänyt lahjojaan pakettiin ja sano, -
että inhoaa niin näitä puolikylmiä uskovia, -
ettei enää anna niille mitään. Siellä sanotaan, -
että lahjat toimivat iankaikkisesta iankaikkisuuteen.
Jumala ei ole ottanut niitä pois. Hän antaa ne armosta pyytävälle.
Pyydä niitä parhaimpia armolahjoja.
Raamatussa kehotetaan pyytämään niitä parhaimpia armolahjoja.
Jos olet karismaattinen henkilö, -
niin he yleensä pyytävät ensim- mäiseksi kielillä puhumisen lahjaa.
Hyvähän se on, että on rukouskieli Jeesuksen Kristuksen kanssa -
ja voit rakentaa itseäsi.
Älä silti jää siihen. Älä jumitu siihen. Lähde siitä eteenpäin.
Pyydä lahjoja siihen toimintaan.
Meidät jokainen on luotu toimimaan -
ja olemaan Jumalan kanssa- työntekijöitä, kumppaneita.
Nuorena näin tällaisen ilmestyksen.
Ihan rauhassa maalasin taulua keittiön pöydän ääressä.
Yhtäkkiä siihen tuli puolen metrin pituinen nahkahansikas.
Se oli ihan ryttyinen, -
niin kuin sitä olisi käytetty jo monia vuosisatoja.
Ajattelin, olenko minä tuollainen? Olenko minä nahkahansikas?
Samassa taivaasta alkoi valua öljyä siihen.
Nahka alkoi pehmetä ja muuttua ohueksi.
Siihen tuli käsi, ja Herra alkoi puhua: -
Katso, kun laitat kätesi kaikille tarkoitettuun hansikkaaseen, -
niin laitat kätesi aivan kuin Hänen kätensä sisään.
Tämä on se Herran antama voima. Kun toimit Hänessä, -
se on kuin Jeesuksen käsi. Hän on antanut auktoriteetin ja voimansa.
Jotta nahka saadaan sulavaksi ja hanska käteesi sopivaksi, -
niin sinun täytyy käydä tiettyjä elämänvaiheita läpi.
Sinun täytyy kasvaa Hengen hedelmissä.
Nuorena uskovana pyysin ensimmäi- seksi tätä, mitä pidin tosi jalona.
"Kasvata minun kärsivällisyyttäni."
Katto tippui päälle heti seuraavana päivänä. Karseaa alkoi tapahtua.
Tai minusta se oli kauheaa. Jumala oli lähettänyt -
oikein kenkkumaisen ihmisen ystäväpiiriini, -
joka takertui kuin liima minuun eikä millään lähtenyt pois.
Hän kiusaamalla kiusasi minua. Sitä kesti muutaman vuoden.
Rukoilin Herraa, ota tämä Tiina Tutturainen elämästäni pois.
En kestä tätä enää. Tulen hulluksi tämän naisen kanssa.
Vaikka suljen puhelimen, se soittaa taas. Se on aina oven takana.
Viimein Herra kuuli rukoukseni.
Hän otti tämän henkilön pois - ja laittoi vielä pahemman tilalle.
Sitten aloin rukoilla, ettei Hän ottaisi tätä pois, -
ettei pahempaa tulisi tilalle. Tämä oli se kärsivällisyyskoulu.
Sen suoritettuani ei ollut enää vaikeuksia tällä alueella.
Herra kouluttaa pitkämielisyyttä, kärsivällisyyttä, rauhaa, rakkautta -
ehkä juuri tällä tavalla. Ei se tarkoita pommisuojassa elämistä.
Hän tekee meidät työlleen täydellisesti sopiviksi.
Jokainen varmasti haluaa tehdä Herralle jotakin, -
olla Hänen seuraajansa.
Myös seurakunnan pitäisi olla vastaus pimentyneelle maailmalle.
Jes. 8:18,19: -
"Katso, minä ja lapset, jotka Herra on minulle antanut, -
me olemme Herran Sebaotin merkkeinä ja ihmeinä Israelissa, -
hänen, joka asuu Siionin vuorella."
Ja kuka siellä on ihmeinä ja merkkinä? Sinä!
Sinä olet tälle pimentyneelle maailmalle ihmeenä ja merkkinä.
Sinä ja kaikki ne yliluonnolliset kyvyt, jotka olet Herralta saanut.
Tämä vielä jatkuu: "Ja kun he sanovat teille: -
'Kysykää vainaja- ja tietäjä- hengiltä, jotka supisevat -
ja mumisevat', niin eikö kansa kysyisi Jumalaltansa?
Kuolleiltako elävien puolesta?"
Maailma etsii juuri tietäjähenkiä, kaikkia ennustajia ja mutisijoita.
Jos oikeat Jumalan lapset eivät näytä tietä totuuteen, -
niin kuka sitten? He eivät sitä voi näyttää. Heissä on valheen henki.
Lapset etsivät sitten leipää muualta.
Kun saatana hyppäsi Eedenin puutarhassa -
ihmisen ja Jumalan kommunikaation väliin, niin se vahingoittui.
Nyt on käynyt samalla tavalla.
Kommunikaatio uskovan ja Jumalan välillä on vahingoittunut.
Se pitää uudistaa.
No niin, me emme voi katkaista Jumalan läsnäoloa pois uskovilta, -
koska se on iankaikkisesti tarkoitettu olemaan.
2. Kor. 4:3 -
ja 2. Kor. 4:6 sanoo: -
"Mutta jos meidän evankeliumimme on peitossa, niin se peite on niissä, -
jotka kadotukseen joutuvat, niissä uskottomissa, -
joiden mielet tämän maailman jumala on niin sokaissut, -
ettei heille loista valkeus, joka lähtee -
Kristuksen kirkkauden evankeliumista, hänen, joka on Jumalan kuva."
"Sillä Jumala, joka sanoi: 'Loistakoon valkeus pimeydestä', on se, -
joka loisti sydämiimme, että Jumalan kirkkauden tunteminen, -
sen kirkkauden, joka loistaa Kristuksen kasvoissa, -
levittäisi valoansa." Meidän pitäisi olla se Jumalan kirkkaus.
Me olemme heijastus Hänestä. Sielunvihollinen on sokaissut -
ihmisen vaeltamasta siinä tiedossa, joka kirkastaa Jumalaa.
Uskoville annettiin auktoriteetti maassa.
Hän on antanut sen pimeyden voimien yli. Se ei kuulu pimeyden voimille.
Se kuuluu uskoville. Ef. 2:1,2: -
"Ja Jumala on eläviksi tehnyt teidät, jotka olitte kuolleet -
rikoksiinne ja synteihinne, joissa te ennen vaelsitte -
tämän maailman menon mukaan, ilmavallan hallitsijan, -
sen hengen hallitsijan, mukaan, joka nyt tekee työtään -
tottelemattomuuden lapsissa,..." Auktoriteetti, -
jonka Adam menetti saatanalle, on käännetty takaisin -
Kristuksen työn tähden. Se on käännetty sinulle. Usko se jo.
Ei vain minulla ole auktoriteettia, vaan sinulla on se.
Minun Raamatussani ei lue näin: -
Anne M. kastettiin Pyhällä Hengellä ja hän sai Pyhää Henkeä -
ja voitelua 99,9 %, mutta Tiina T. sai vain 50 % -
ja Timo T. vain 10 %. Ei!
Siellä annettiin Pyhän Hengen määrä ja mitta -
tismalleen samanlaisena jokaiselle.
Kun Ilmestysmajaa rakennettiin, kaikkien lankkujen piti olla -
samanmittaisia. Ei yksikään lankku ollut toista korkeammalla.
Kaikki olivat samanmittaisia. Se on symbolinen kuva meistä.
Meille uskoville on annettu sama mitta ja määrä Pyhää Henkeä.
Sinun täytyy vain avata sydämesi akkunat -
ja käyttää se määrä, joka sinulle on annettu.
Älä käytä vain pikkuhippusellista, vaan käytä se kokonaan.
Et sinä taivaassa enää sitä tarvitse, vaan maan päällä.
Opettele! Harjoittele! Käytä!
Kaikki lahjat ovat sinulle mahdollisia. Ne on jo sinulle annettu.
No niin, Luukas 10:19 sanoo: -
"Katso, minä olen antanut teille vallan tallata käärmeitä -
ja skorpioneja ja kaikkea vihollisen voimaa, -
eikä mikään ole teitä vahingoittava."
Sitten 2. Kor. 4:6: -
"Tämä on meidän perintömme, perintöosamme -
ja se kuuluu kirkastetulle seurakunnalle."
No, mitä me siis olemme? Olemme kirkastettu seurakunta.
Meidät on puettu Jumalan kirkkaudella. Olemme vanhurskaita.
Se sisältää ihan kaiken: parantumisen, yliluonnolliset ihmeet.
Toimitaan sillä! Toimitaan, niin kuin uskovat, -
niin että maailma näkee sen Kristuksen tuoksun meissä.
Jumala jouduttaa näiden asioiden tapahtumista.
Ihan hiljakkoin näin kuin vanhan kärrynpyörän, -
joka oli kiinnitetty vanhoihin vaunuihin.
Näin sen menevän hitaasti eteenpäin.
Katselin, mitähän tuokin oikein tarkoittaa.
Yhtäkkiä pyörä irtosi. Se muuttui kirkkaaksi.
Se oli kuin kirkastettu pyörä ja meni hirveää vauhtia eteenpäin.
Tulivat sanat: Jumala jouduttaa kaikkien asioiden tapahtumista.
Kaikki tapahtuu kuin nopeassa aikaviiveessä.
Kaiken on tapahduttava nopeasti, koska elämme lopunaikaa.
Ehkä huomaat omassa elämässäsikin, että tapahtuminen on nopeaa.
Uskon myös, että kun äidit ovat rukoilleet lastensa puolesta, -
niin Jumalan malja on täyttynyt kaikista niistä rukouksista.
Oikein näen sen maljan edessäni. Se on piri pintaan täynnä.
Näen, kuinka se kristallinkirkas malja kaatuu.
Se sisältö, rukousmalja, valutetaan siunauksina -
esirukoilijoiden päälle. Tulet näkemään, -
kuinka esirukousten lapset eivät joudu hukkaan.
Tulet näkemään lastesi pelastumisen. Nyt elämme sitä aikaa, -
että Jumala tulee antamaan sinulle rukousvastauksia ylhäältä.
Siellä on kokonaiset varastohuoneet vastauksia. Ota ne vastaan.
Äidin rukoukset on kuultu. Raamattu sanoo, -
että esirukouslapset eivät hukkaan joudu. Kohdun hedelmä on siunattu.
Tämäkin kuuluu yliluonnollisiin ihmeisiin.
Seurakunnassakin ainakin jotkut rukoilevat -
kaikkien näitten rukousliinojen puolesta.
Olen nähnyt monia ihmeitä tämänkin kautta. Ei se ole kummempaa, -
kuin että otettiin Paavalin ja Pietarin hikiliinoja ja ne paransivat.
Samaa tapahtuu vielä tänä päivänä.
Olen rukoillut monien asioiden puolesta, jopa yöpuvunkin.
Yöpuku meni ei-uskovalle miehelle. Eräs aviovaimo toi sen.
Kun mies puki sen päälleen, niin yönselässä hän valitti: -
"Huh-huh, kun on kuuma" ja otti yöpuvun päältään.
Hetken päästä hän valitti jäätävää kylmyyttä ja puki yöpuvun takaisin.
Hetken kuluttua tuli taas hirveän kuuma ja taas hän riisui sen.
Hetken päästä oli makuuhuoneessa hirveän kylmä ja taas puettiin.
Vaimo veti peittoa päälle ja häntä nauratti.
Mies muuten tuli uskoon. Siinä oli Jumalan voima, -
joka poltti miehen ihoa.
Kaikki on mahdollista sille, joka uskoo.
Tämä oli myös yliluonnollinen ihme.
Mikään sairaus ei ole mahdoton Jumalan parantaa, -
koska Hän loi kokonaisen ihmisen noin vaan.
Olin Englannissa viime vai edellisenä vuonna.
Olin eräässä kokouksessa. Äiti tuli luokseni ja sanoi, -
että hänellä autistinen tytär.
Hän koettaa saada tämän 9-10-vuotiaan tyttären sinne.
Hetken kuluttua hän tuli ja sanoi, että tässä se tyttö on.
Minun piti olla varovainen rukouksessa, ettei tyttö säikähdä.
Sanoin hänelle siunaavani häntä vähän aikaa.
Yhtäkkiä tulivat tiedon sanat suusta: -
tämä tyttö paranee, mutta sillä kirkastetaan Jeesusta Kristusta.
Äitihän hyppi riemusta ylös alas: "Jeesus parantaa, hän paranee."
Minä kiukuttelin mielessäni: "Miten minä tuommoista sanoin! -
Miten tämä nyt näin meni!" Tytär ei näet parantunut heti.
Seuraavalla viikolla sain tiedon, -
että samaan kokoukseen oli tullut toinen julistaja.
Kun he ylistivät alkuylistyksiä, kiittivät Herraa, -
ja oli musiikki käynnissä, -
niin ylistyksen aikana tyttö parani täydellisesti autismista.
Tämä oli tasan tarkkaan Jeesuksen Kristuksen ihmeteko.
Silloin kunnia meni täysin Jeesukselle Kristukselle.
Tämmöisistä ihmeistä minä tykkään.
Se ei tullut sen julistajan osuudeksi, ei minun osuudekseni, -
vaan kaikki ymmärsivät, että Jumala teki tämän teon.
Ei ole mitään, mitä Jumala ei tekisi.
Hän pystyy tekemään ihan mitä vain. Minun pitää hokea tätä -
ja nostaa Suomen kansan uskon tasoa sille kuuluvalle tasolle -
- pilvienkin yläpuolelle, sillä sinulle kuuluu se sama usko!
On se sitten aspergeriä tai autismia sairastava nuori, -
se on vain yksi sairaus, joka Jumalalle on mahdollista.
Kun kuuntelet tätä, niin ehkä Jumala koskettaa lastasi juuri nyt.
Rukoillaan tätä, koska tämä on lisääntyvä tauti.
En tiedä, mistä se johtuu, mutta tuntuu, -
että aina vaan kuulee yhä enemmän. Herra, oikein rukoilen tässä.
Rakas taivaallinen Isä, kiitos, -
että kosketat nyt kaikkia niitä, -
joiden lapset ovat sairastuneet tähän tautiin, -
joilla on ADHD-vaivaa, ylivilkkaita lapsia, -
joilla on autismia ja aspergeriä sairastavia lapsia.
Herra, nämä eivät ole mahdottomia sinulle. Kosketa näitä lapsia -
yliluonnollisella voimallasi.
Kiitos, Jeesus, että parannat juuri tällä hetkellä.
Kiitos, että taivaallinen voima, lasersäde, tulee lapsiin -
ja Sinä kosketat heidän aivojaan, jokaista solua.
Herra, puhun kaikille näille soluille, suonille, -
kaikelle aivo-osalle, jotka ovat taudin saaneet aikaan.
Puhun parantumista Jeesuksen Kristuksen nimessä.
Herra, Sinä voit tämän tehdä, nostaa kokonaisen sukupolven -
todistamaan, mitä Herra on tehnyt, yliluonnollisen ihmeen.
Herra, jos aivosoluja puuttuu, niin Sinä luot ne näille lapsille.
Oi kiitos, että teet tämän ihmeen. Kiitos, että lohdutat äidin sydäntä.
Herra, jos on muitakin sairauksia, niin eivät filippiiniläiset, -
tongalaiset, papualaiset tai fidziläiset ole yhtään kummempia.
Niilläkin on kaksi silmää, nenä ja suu ja iho vähän päivettyneempi.
Herra, heidän sydämensä on samanlainen kuin meidänkin.
Kiitos, Jeesus, että kosketat kaikkia niitä, -
joilla on sairauksia kehossaan. Herra, tee yliluonnollinen ihme.
Sinä voi luoda uuden munuaisen hänelle, jolta se puuttuu.
Voit poistaa astman oireet Jeesuksen Kristuksen nimessä -
ja aukaista hengitystiehyeet. Voit koskettaa keuhkosairauksia.
Herra, sydänvaivoja potevalle voit luoda vaikka koko sydämen.
Luo uutta.
Isä, Suomen kansalla on enemmän luustosairauksia -
mielestäni kuin muilla kansoilla.
Kosketa vammautuneita luita. Herra, luo uutta luuainetta.
Kiitos, Isä, että laitat välilevyjä nyt paikalleen.
Luo uusia rustoja kuluneiden tilalle -
Jeesuksen Kristuksen veressä ja mahtavassa nimessä.
Sinä, katsoja, laita oikein kätesi sairaan paikan päälle.
Katso uskossa Jeesukseen Kristukseen. Hän tekee luovia ihmeitä.
Olen niitä nyt kertonut ja tulen vielä kertomaan -
ja vain siksi, että haluan nostaa Suomen kansan uskon tasoa.
Kiitos, Isä, kun kosket tätä sairasta katsojaa, -
niin hän saa kokea täydellisen terveyden.
Jumalan voima koskettakoon salamavoimana!
Voit tuntea lämpöä kehossasi. Näin huolimatta siitä, -
ettet tunne mitään, koska usko ei ole emootioissa. Se on usko.
Voit kokea, että aamulla herättyäsi olet täysin terve.
Tätä on tapahtunut joka kokouksessa.
Kiitos, Isä, tästä Jumalan käden mahtavasta kosketuksesta.
Kiitos, Isä, että annat todistusaineiston siitä, -
mitä Sanassasi olet sanonut: "Kun Sanaa saarnataan, -
niin ihmeet ja merkit seuraavat saarnattua Sanaa."
Herra ei koskaan petä. Ei koskaan!
Filippiineillä oli 800 ihmisen kokous.
Esirukoilin siellä. En edes ymmärtänyt tagalog-kieltä.
Rukoilin naisen puolesta, jolla oli kasvain. Meinasi usko loppua.
- Herra, uskoni ei riitä! - Älä kysy omaa uskoasi, käytä minun uskoani!"
Laitoin käteni kasvaimen päälle: Jeesuksen Kristuksen nimessä katoa!
Yhtäkkiä se katosi!
Kaikki on mahdollista sille, joka uskoo. Minä käytin Herran uskoa!
Ei minussa ole mitään voimaa kasvaimia kadottamaan.
Olin vain itsekin niin hämmentynyt. Mihin se putosi?
Nainen sai olla täysin vapaa tästä ylimääräisestä mikä lie -klöntistä.
Tämmöisiä ihmeitä tapahtuu koko ajan.
Ei Jumala ole suomalaisia jättänyt ilman näitä ihmeitä.
Olen täällä kiertänyt ja tänäkin kesänä näitä on ollut koko ajan.
Niitä tapahtuu nyt varmasti siellä ruudun toisellakin puolella.
Katso Kristukseen ja tulet näkemään että Jumala tekee yliluonnollisia -
sinunkin elämässäsi, ekonomisella alueella myös.
Hän ottaa sinut käyttöösi. Hän ottaa ihmeen todistuskappaleeksi -
sielunvihollista vastaan. Kun sinä olet kokenut ihmeen ja paranemisen, -
saatana ei voi olla sitä vastaan, koska se on sinun todistuksesi.
Me suomalaiset pihtaamme sitä täällä sydämessä.
Monet tulevat vuosien jälkeen sano- maan, että sinä vuonna parannuin.
- No, oletko todistanut? - Eihän sitä nyt silleen kehtaa. -
Mitä ihmisetkin sanoisivat? Tämmöinen mahtava asia!
Avaa suusi ja todista!
Kun tulin uskoon, niin Jumala paransi minut.
Olen todistanut kaikkialla siitä. Ole sinä Jumalan mainostoimisto!
Mainosta Hänen suuria tekojaan!
Tulet näkemään, että Jumala täyttää sinua voimalla. Enemmän ja isommin.
Siihenhän sinä tarvitset sitä todistusta.
Kerro siis Jumalan suurista ihmeistä. Se on Jumalan tahto.
Raamattu kehottaa kertomaan Hänen suurista teoistaan.
Julistakaa se kaikilla vuorilla! Julistakaa sitä kaikkialla!
Julista sinä siis niistä Jumalan suurista ihmeistä.
Sinun pitää olla Jumalan mainos- toimisto. Ei maailma niitä julista.
Ettei hukkuva maailma etsi ihmeitä pimeydestä.
Saatana ei pysty niitä tekemään. Se kietoo ihmiset okkultismiin.
Sinä olet Hänen paras mainoksensa.
Jumala jouduttaa siksi näitä asioita ja haluaa koskettaa sinua, -
että sinusta tulisi Jumalan todistuskappale.
Sitä vartenhan me olemme uskoon tulleet, -
että sinä kerrot omaisille, naapureille, työtovereille, -
että jotain tapahtuu, koska minun Jumalani on minut pelastanut.
Minun Jumalani tekee minulle ihmeitä.
Jos et sinä avaa suutasi, niin kuka sitten kertoo?
Sinut on siksi pelastettu. Avaa suu ja Jumala täyttää sinut voimalla.
Silloin se tehtäväsi lähtee kirkastumaan.
Ehkä sinulla on kirjallisia, runollisia lahjoja, laulunlahjoja, -
mutta sinulla on luovuutta.
Jumala on luova ja on sinullekin antanut luovuutta. Sinä voit.
Sinä voit. Ala siis toimia ja uskoa yliluonnolliseen Jumalaan.
Hän on Kaikkivaltias ja kuka ties avaa silmäsi näkemään -
näitä taivaallisia asioita.
Avaamaan ikkunan taivaaseen.
Ja sinulle tulee intiimimpi suhde Jeesukseen Kristukseen.
Tästä haluan kertoa vielä enemmän seuraavalla kerralla, -
kuinka suuri on Kristuksen voima.
Ei ole suurempaa kuin Jeesuksen Kristuksen veren voima.
Sen ylitse ei ole mitään muuta kuin veri!
Veri pelastaa ja veri vapauttaa.
Veri vapauttaa sinut ahdistuksesta, pelosta, -
kaikesta siitä, missä tällä hetkellä kipuilet.
Jumala on suuri.
Hän on suurempi kuin mikään muu. Hän on ihmeellinen.
Nimi Jeesus on väkevä. Käytä sitä nimeä Jumalan kunniaksi.
Tekstitys: Tuula-Riitta Virrankare